เลวาเซติลเมทาดอล (Levacetylmethadol) คืออะไร
เลวาเซติลเมทาดอล (Levacetylmethadol) คือ ยาสารสังเคราะห์ประเภทโอปิออยด์ ถูกนำมาใช้บำบัดผู้ติดยาเสพติด ชื่อการค้าที่รู้จักคือ ‘ORLAAM ในประเทศอเมริกาจัดให้ยานี้เป็นยาควบคุมพิเศษ แต่ประเทศออสเตรเลียและแคนาดาไม่อนุมัติการใช้ยานี้ในทางคลินิก ส่วนประเทศไทย จัดยานี้อยู่ในหมวดยาเสพติดให้โทษประเภทที่ 2 และไม่มีการนำยานี้เข้ามาใช้ในประเทศไทย

อนึ่ง ชื่ออื่นของยานี้ เช่น Levo-alpha-acetylmethadol หรือชื่อที่คนทัวไปเรียกคือ Laam หรือ Lam ลักษณะการออกฤทธิ์ของยาเลวาเซติลเมทาดอลจะทำให้ผู้ที่ติดยาเสพติดหยุดความรู้สึกที่ต้องการเสพยาอย่างค่อยเป็นค่อยไป โดยไม่มีอาการถอนยาลงแดงแสดงออกมาหรือมีแต่น้อย ซึ่งเพียงพอที่ผู้ติดยาเสพติดสามารถทนได้ ในการดำเนินการรักษาอาจต้องใช้ยาอื่นหรือวิธีทางการแพทย์ที่นอกเหนือจากการใช้ยานี้ร่วมด้วย

ด้วยความจำเพาะเจาะจงในตัวสรรพคุณอีกทั้งเป็นยาประเภทควบคุมเสพติด จึงมีการใช้ยาเลวาเซติลเมทาดอลในสถานพยาบาลที่รับรักษาผู้ที่ติดยาเสพติดเท่านั้น โดยแพทย์จะเป็นผู้กำกับดูแลการใช้ยากับผู้ติดยาเสพติด จนกระทั่งสามารถฟื้นฟูสภาพร่างกาย และจิตใจก่อนที่จะให้ผู้ป่วยออกจากสถานพยาบาล

ยาเลวาเซติลเมทาดอลมีสรรพคุณรักษาโรคข้อบ่งใช้ เช่น ใช้บำบัดอาการของผู้ที่ติดยาเสพติด เลวาเซติลเมทาดอลมีกลไกการออกฤทธิ์อย่างไร ยาเลวาเซติลเมทาดอลจะออกฤทธิ์ที่ตัวรับ Receptorในสมองที่มีชื่อว่า Mu-opioid receptor โดยตัวยาจะออกฤทธิ์เป็น Opioid agonist ช่วยการออกฤทธิ์ของสาร Opioid ทำให้ผู้ป่วยที่ติดยาเสพติด ลดอาการอยากหรือลดความต้องการเสพยาเสพติดลดน้อยลง โดยก่อให้เกิดอาการถอนยาลงแดงจากยาเสพติดน้อยที่สุด
17.เภสัชวิทยา Pharmacology